บาทเปิด 32.88 บาทต่อดอลล่าร์ แข็งค่า
เงินบาทเปิดตลาด 32.88 บาทต่อดอลล่าร์ แข็งค่า ตามภูมิภาคหลังนักลงทุนขายดอลล์ทำกำไร มองกรอบวันนี้ 32.80-33.00
10 ต.ค. 2561

เงินบาทเปิดตลาด 32.88 บาทต่อดอลล่าร์ แข็งค่า ตามภูมิภาคหลังนักลงทุนขายดอลล์ทำกำไร มองกรอบวันนี้ 32.80-33.00
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.88 บาท/ดอลลาร์ จากเย็นวานนี้ที่ปิดตลาดที่ระดับ 33.02/03 บาท/ดอลลาร์
"เช้านี้เงินบาทแข็งค่าลงมาเล็กน้อยตามภูมิภาคหลังดอลลาร์เผชิญแรงขายทำกำไรเทียบกับสกุลหลัก ขณะที่อัตราผลตอบแทนพันธบัตรสหรัฐฯก็ปรับตัวลงมาเล็กน้อยหลังประธานาธิบดีสหรัฐฯนายโดนัลด์ ทรัมป์แสดงความไม่พอใจที่เฟดปรับขึ้นดอกเบี้ย"นักบริหารเงิน ระบุ 
ส่วนทิศทางวันนี้ต้องจับตาดู Fund Flow เป็นหลัก ประเมินกรอบการเคลื่อนไหวของค่าเงินบาทระหว่าง 32.80-33.00 บาท/ดอลลาร์
ขณะที่ตัวเลขเศรษฐกิจที่สำคัญที่รอดู คือดัชนีราคาผู้ผลิตของสหรัฐฯในคืนนี้ และดัชนีราคาผู้บริโภคของสหรัฐฯคืนพรุ่งนี้